Source: https://hu.news-front.info/2019/08/03/cemah-tovabbi-kozel-egy-honapra-orizetben-marad-1/
Timestamp: 2019-10-18 13:30:25+00:00

Document:
Cemah további közel egy hónapra őrizetben marad (1)
A közzététel dátuma: 03 08 2019, 19:14
https://ukranews.com/news/645390-tsemah-ostanetsya-pod-strazhej-apellyatsiya-otklonena?fbclid=IwAR0tlOA10LI41YVR17in5c45jnV8aASB7pesXJCZ_KlM8uFJEd5QmbbOp9s
A kijevi fellebbviteli bíróság megkezdte annak a felülvizsgálati kérelemnek a tárgyalását, amelyet Vlagyimir Cemah, az önhatalmúlag kikiáltott „Donyecki Népköztársaság” Szlavjanszki brigádja „légvédelmének volt parancsnoka” letartóztatásának ügyében nyújtottak be. Cemahot június végén vette őrizetbe az SZBU. (2) A bíróság hatályban hagyta a letartóztatásra elrendelt korábbi határozatot.
Mint arról az „Ukrajinszki Novini” tudósít, ezt Jurij Szliva tanácsvezető bíró közölte.
A tárgyalás (július 30-án) kb. 15.20-kor kezdődött.
Cemah a vizsgálati fogdából, videó-összeköttetés révén vett részt a tárgyaláson.
Cemah videókapcsolatban
A tárgyalás elején Roman Gontarev, a vádlott ügyvédje arra kérte a bíróságot, hogy tekintse meg a Cemahtól elfogásakor lefoglalt igazolványt.
Az igazolvány tanúsága szerint a légvédelem korábbi parancsnokát 2017 októberében leszerelték és tartalék-állományba helyezték.
Az ügyvéd szerint ez a körülmény azt bizonyítja, hogy Cemah már nem követ el bűncselekményeket és kilépett a törvénytelen fegyveres alakulatok kötelékéből. (3) A bíróság azonban elvetette az ügyvéd kérelmét, és érvényben hagyta a letartóztatást.
„A védelem fellebbviteli kérelme elutasítandó” – hirdette ki a tanácsvezető bíró.
Ily módon a bíróság érvényben hagyta Cemah augusztus 25-ig tartó őrizetben tartását. (4)
Az elsőfokú bíróság június 28-án kelt határozata, változtatás nélkül, érvényben marad.
Mint azt az „Ukrajinszki Novini” hírül adta, Cemah és Kuprijan, a „DNR” korábbi fegyveresei videó összeköttetés segítségével tesznek majd tanúvallomást a hollandiai bíróság (5) előtt.
Július 17-én (6) az SZBU bejelentette, hogy azonosította és őrizetbe vette a „DNR”-nek azt a korábban szolgáló fegyveresét, akinek köze van a Malaysia Airlines-nak a Donbassz fölött közlekedő repülőgépét lelövő „Buk” légvédelmi rakétarendszer szállításához.
Június 19-én a Nemzetközi Nyomozóbizottság vádat emelt Igor Girkin (Sztrelkov), a „DNR” volt „honvédelmi miniszterével” és további három militánssal szemben, hogy közük van a Malaysia Airlines repülőgépének lezuhanásához.
(1) Egy ukrajnai újság cikkének fordításáról van szó. Így a fordító kénytelen az ő szóhasználatukkal élni.
(2) Ukrán részről „őrizetbe vételnek” nevezik emberek törvénytelen lefogását, elrablását, elhurcolását is. Hasonló szándékos képzavar, amikor a két fél fogságában lévő személyekkel – közöttük a népi erők fogságába esett ukrán katonákkal – kapcsolatban is „túszokról” beszélnek. Mintha nem tudnák, mi a különbség „fogoly” és „túsz” között.
(3) Ukrán részről a Cemah-ügy álságossága abban rejlik, hogy – miután valójában egy készülő koncepciós kirakatper „értékes tanújaként” (és nyilván egyben vádlottjaként) rabolták el otthonából és hurcolták Kijevbe, vádat ellene azért emelnek, mint amit minden, a Donbassznak a fogságukba esett harcosa esetében szoktak. Az eleve törvénytelen, puccsista rezsim (amelynek törvénytelen mivoltán a másodszorra megtartott „választások” sem változtatnak) az orvtámadásuk, népirtó háborújuk ellen fölálló, önvédelmi harcot folytató népi milíciákat nevezi „törvénytelen fegyveres alakulatoknak. Többek között azzal indokolva ezt, hogy önhatalmúlag „terrorista szervezetnek” nyilvánították a két népköztársaságot. Holott ezt nemcsak a külföld (például az ENSZ, más nemzetközi szervezetek) nem tették meg, de még az ukrán alkotmánybíróság is visszautasította, hogy ekként minősítse a Donyecki és Luganszki Népköztársaságot. (Ha van terrorista szervezet – az éppen az alkotmányellenesen, erőszakos hatalomátvétellel hatalomra került kijevi illegitim, puccsista junta, amely – egy sor bűncselekményük tanúsítja ezt – a hivatalos politika szintjére emelte az állami kalózkodást, banditizmust, terrorizmust.)
Így az otthonából elrabolt, erőszakkal elhurcolt nyugalmazott katonatisztet akkor is el lehet majd ítélni kb. 13-15 éves szabadságvesztésre, ha közben azzal az eredeti okkal, amiért emberrablásra vetemedtek, felsülnek, és kiderül: a maláj utasszállítót, igenis, az ukrán hadsereg lőtte le (nyugati, amerikai bátorítással és az akció megtervezésében és részvételével előkészített tömeggyilkosság révén). Ezzel annak a gyanúnak az árnyéka vetül majd a Donbasszra és Oroszországra, hogy „vaj van a fülük mögött” – hiszen a nyugalmazott parancsnokot elítélték. Ez a gyalázatos akció, az emberrablás, a Hágába tervezett kirakatper pont azt a célt szolgálja, hogy eltereljék magukról a figyelmet. Egy olyan helyzetben, amikor pedig lényegében lelepleződött a bűnösségük. Ez a mostani színjáték nem mást, mint cirkusz. Aminek egy otthonából törvénytelenül, más, idegen ország hatóságai által elhurcolt és igazságtanul perbe fogott nyugdíjas katonatiszt látja kárát.
(4) Augusztus 25-én jár le az áldozat fogságának első 60 napja. Az ukrán bíróságok szokása, hogy 60-60 napra, újból és újból meghosszabbítgatják az előzetes letartóztatást. (Ogyesszában, a 2014. május 2-i tömegmészárlás áldozatai között voltak, akik 4 — 4,5 évig is előzetes letartóztatásban ültek.) Az újabb és újabb hosszabbítgatásokkal Cemahot legalább addig börtönben tartják majd, míg az egy évesre tervezett hágai per véget nem ér.
(5) Az a bizonyos „hollandiai bíróság” a hágai Nemzetközi Büntető Törvényszék lesz. Bármennyire is kudarcot vallottak, és nem tudták bizonyítani igazukat, nemzetközi erőfölényükkel visszaélve, egy elrabolt emberből ki tudja milyen módon kicsikarandó „vallomás” alapján mégiscsak elérik öt évvel ezelőtt kitűzött céljukat: Oroszország, „háborús bűnösként” való szégyenpadra ültetését, nemzetközi kiközösítését.
(6) Az SZBU nyilván nem véletlenül időzítette akcióját, bejelentését július 17-re, a maláj utasszállító lelövésének 5. évfordulójára. Az általuk elkapott személy, Dmitrij Kuprijan, alig egy hónapja szabadult ukrajnai börtönéből.

References: bíróság 
 bíróság 
 bíróság 
 bíróság 
 bíróság 
 bíróság